Jucătoarea română de tenis Monica Niculescu s-a calificat vineri în turul al doilea al turneului de dublu feminin de la Roland Garros.
Perechea Monica Niculescu (România, 36 de ani) / Cristina Bucsa (Spania, 26 de ani) a învins vineri, la Roland Garros, dublul american format din Lauren Davis (30 de ani) şi Sabrina Santamaria (31 de ani).
Perechea româno-spaniolă s-a impus în două seturi, 6-2, 6-1 şi va înfrunta în 16-imi învingătoarea din meciul Magdalena Frech/Viktoria Tomova – Sofia Kenin/Bethanie Mattek-Sands.